केप टाउन विश्वविद्यालय में इन छात्रों के निरीक्षक डॉक्‍टर रैंडल बताते हैं कि ईंट बनाने की यह प्रक्रिया ठीक वैसी ही है, जैसे समुद्र में कोरल (मूंगा) बनता है। उन्‍होंने कहा कि सामान्य ईंटों को भट्ठियों में उच्च तापमान में पकाया जाता है, जिसकी वजह से काफी मात्रा में कार्बन-डाईऑक्साइड बनती है और पर्यावरण को नुकसान पहुंचाती है। इसके विपरीत पेशाब से बनने वाली ईंट में प्रदूषण नहीं होता और यह पर्यावरण के लिए पूरी तरह सुरक्षित है।